title: Provedbena uredba Komisije (EU) 2017/1343 оd 18. srpnja 2017. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
               19.7.2017

               HR

               Službeni list Europske unije

               L 186/1

         PROVEDBENA UREDBA KOMISIJE (EU) 2017/1343
   оd 18. srpnja 2017.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (e),
   budući da:

               (1)

               Uredbom (EEZ) br. 2658/87 uvedena je nomenklatura robe (dalje u tekstu „kombinirana nomenklatura” ili „KN”) koja se navodi u Prilogu I. toj Uredbi.

               (2)

               U interesu pravne sigurnosti potrebno je razjasniti razvrstavanje kapsula, tableta, pastila i pilula proizvedenih od brašna, prekrupe, krupice, škroba ili sladnog ekstrakta iz tarifnog broja 1901 ili od proizvoda iz tarifnih brojeva od 0401 do 0404, a koje su namijenjene za upotrebu kao dodaci prehrani.

               (3)

               U skladu s presudom Suda Europske unije u spojenim predmetima od C-410/08 do C-412/08 (2) jestivi prehrambeni proizvodi koji su namijenjeni za upotrebu kao dodaci prehrani i koji se uglavnom sastoje od ulja biljnog ili životinjskog podrijetla s dodatkom vitamina te se podnose pakirani u odmjerene doze (kapsule) razvrstavaju se u tarifni broj 2106 („Prehrambeni proizvodi nespomenuti niti uključeni na drugom mjestu”).

               (4)

               Sud je u toj presudi pojasnio da je u slučaju predmetne robe ključan čimbenik kojim se otkriva njezina namjena kao prehrambenog dodatka pakiranje u kojem se ta roba podnosi (primjerice u ovojnici kapsule) s obzirom na to da se pakiranjem utvrđuje doziranje jestivih pripravaka, način njihove apsorpcije i mjesto na kojem bi trebali postati aktivni. Stoga se na temelju obaju tih čimbenika (ovojnica te sadržaj dodatka prehrani) utvrđuju namjena i značajke predmetne robe.

               (5)

               U objašnjenjima Harmoniziranog sustava uz tarifni broj 2106 navedeno je da taj tarifni broj uključuje pripravke koji se često nazivaju „dodaci prehrani” i koji sadržavaju vitamine te u nekim slučajevima i male količine spojeva željeza te se prodaju u pakiranjima na kojima je navedeno da su namijenjeni održavanju općeg zdravlja i dobrobiti.

               (6)

               Dodaci prehrani proizvedeni od brašna, prekrupe, krupice, škroba ili sladnog ekstrakta iz tarifnog broja 1901 ili od robe iz tarifnih brojeva od 0401 do 0404 koji se podnose pakirani u odmjerene doze poput kapsula, tableta, pastila i pilula nisu obuhvaćeni tarifnim brojem 1901 jer oblik pakiranja u kojem su podneseni ukazuje na njihovu namjenu kao dodatka prehrani. Dodaci prehrani posebna su vrsta prehrambenih proizvoda koja je navedena samo u objašnjenjima Harmoniziranog sustava uz tarifni broj 2106 i općenito se podnose pakirani u odmjerene doze. Stoga prehrambeni proizvodi koji su namijenjeni za upotrebu kao dodaci prehrani, a podnose se pakirani u odmjerene doze i proizvedeni od brašna, prekrupe, krupice, škroba ili sladnog ekstrakta iz tarifnog broja 1901 ili od proizvoda iz tarifnih brojeva 0401 do 0404 ne mogu ispuniti zahtjeve iz tarifnog broja 1901 i trebalo bi ih razvrstati u tarifni broj 2106.

               (7)

               Zbog pravne sigurnosti u odredbama kombinirane nomenklature trebala bi se odražavati prethodno navedena sudska praksa. To je djelomično postignuto Provedbenom uredbom Komisije (EU) br. 698/2013 (3), kojom je uvedena dodatna napomena 5. uz poglavlje 21. Radi dosljednosti i ujednačenosti s tom prethodnom mjerom trebalo bi uvesti odgovarajuću dodatnu napomenu uz poglavlje 19.

               (8)

               Stoga bi u poglavlje 19. drugog dijela kombinirane nomenklature trebalo uvrstiti novu dodatnu napomenu kako bi se osiguralo njezino jedinstveno tumačenje u cijeloj Uniji.

               (9)

               Uredbu (EEZ) br. 2658/87 trebalo bi stoga na odgovarajući način izmijeniti.

               (10)

               Mjere predviđene ovom Uredbom u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   U poglavlje 19. drugog dijela kombinirane nomenklature iz Priloga I. Uredbi (EEZ) br. 2658/87 dodaje se sljedeća dodatna napomena 4.:

                     „4.

                  Prehrambeni proizvodi od brašna, prekrupe, krupice, škroba ili sladnog ekstrakta iz tarifnog broja 1901 te od proizvoda iz tarifnih brojeva od 0401 do 0404, koji se podnose pakirani u odmjerene doze poput kapsula, tableta, pastila i pilula te su namijenjeni za upotrebu kao dodaci prehrani, isključeni su iz razvrstavanja u tarifni broj 1901. Bitnu značajku dodatka prehrani ne čine samo njegovi sastojci, već i poseban oblik pakiranja u kojem se taj proizvod podnosi, a kojim se otkriva njegova svrha kao dodatka prehrani, jer se njime utvrđuje doziranje, način apsorpcije i mjesto na kojem bi trebao postati aktivan. Takvi se prehrambeni proizvodi razvrstavaju u tarifni broj 2106, osim ako su spomenuti ili uključeni na drugom mjestu.”.

   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2017.

            Za Komisiju

            Predsjednik

         Jean-Claude JUNCKER

      (1)  SL L 256, 7.9.1987., str. 1.

      (2)  Presuda od 17. prosinca 2009., Swiss Caps AG, od C-410/08 do C-412/08, ECLI:EU:C:2009:794.

      (3)  Provedbena uredba Komisije (EU) br. 698/2013 od 19. srpnja 2013. o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 198, 23.7.2013., str. 35.).


title: Provedbena uredba Komisije (EU) br. 327/2014 оd 26. ožujka 2014. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Requeijão da Beira Baixa (ZOI))

text:
               1.4.2014

               HR

               Službeni list Europske unije

               L 98/7

         PROVEDBENA UREDBA KOMISIJE (EU) br. 327/2014
   оd 26. ožujka 2014.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Requeijão da Beira Baixa (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Portugala za upis naziva „Requeijão da Beira Baixa” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Requeijão da Beira Baixa” potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. ožujka 2014.

            Za Komisiju,

            u ime predsjednika,

         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 312, 26.10.2013., str. 26.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:
      Razred 1.4. Ostali proizvodi životinjskog podrijetla (jaja, med, mliječni proizvodi osim maslaca itd.)
      PORTUGAL
      Requeijão da Beira Baixa (ZOI)


title: Provedbena uredba Komisije (EU) br. 294/2014 оd 20. ožujka 2014. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Lenteja de Tierra de Campos (ZOZP)]

text:
               25.3.2014

               HR

               Službeni list Europske unije

               L 89/28

      PROVEDBENA UREDBA KOMISIJE (EU) br. 294/2014
   оd 20. ožujka 2014.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Lenteja de Tierra de Campos (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Lenteja Pardina de Tierra de Campos”, registriranu u skladu s Uredbom Komisije (EZ) br. 1485/2007 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije, povezana s nazivom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2014.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 330, 15.12.2007., str. 13.

      (3)  SL C 293, 9.10.2013., str. 10.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.6.   Voće, povrće i žitarice, u prirodnom stanju ili prerađeni

      ŠPANJOLSKA
      Lenteja de Tierra de Campos (ZOZP)


title: Provedbena uredba Komisije (EU) 2016/10 оd 5. siječnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               6.1.2016

               HR

               Službeni list Europske unije

               L 3/46

         PROVEDBENA UREDBA KOMISIJE (EU) 2016/10
   оd 5. siječnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. siječnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  236,2

                  MA

                  77,5

                  TR

                  111,7

                  ZZ

                  141,8

                  0707 00 05

                  MA

                  88,9

                  TR

                  156,8

                  ZZ

                  122,9

                  0709 93 10

                  MA

                  43,8

                  TR

                  144,8

                  ZZ

                  94,3

                  0805 10 20

                  EG

                  53,0

                  MA

                  64,8

                  TR

                  70,6

                  ZA

                  74,1

                  ZZ

                  65,6

                  0805 20 10

                  IL

                  171,2

                  MA

                  67,7

                  ZZ

                  119,5

                  0805 20 30, 0805 20 50, 0805 20 70, 0805 20 90

                  IL

                  118,6

                  MA

                  86,7

                  TR

                  66,6

                  ZZ

                  90,6

                  0805 50 10

                  TR

                  96,5

                  ZZ

                  96,5

                  0808 10 80

                  CL

                  83,4

                  US

                  150,1

                  ZZ

                  116,8

                  0808 30 90

                  TR

                  130,5

                  ZZ

                  130,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 478/2013 od 23. svibnja 2013. o izmjeni Uredbe (EZ) br. 1484/95 u pogledu reprezentativnih cijena u sektorima mesa peradi i jaja i za albumin iz jaja

text:
               03/Sv. 070

               HR

               Službeni list Europske unije

               257

         32013R0478

               L 138/9

               SLUŽBENI LIST EUROPSKE UNIJE

               23.05.2013.

         PROVEDBENA UREDBA KOMISIJE (EU) br. 478/2013
   od 23. svibnja 2013.
   o izmjeni Uredbe (EZ) br. 1484/95 u pogledu reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 143., u vezi s njezinim člankom 4.,
   uzimajući u obzir Uredbu Vijeća (EZ) br. 614/2009 od 7. srpnja 2009. o zajedničkom sustavu trgovine za ovalbumin i laktalbumin (2), a posebno njezin članak 3. stavak 4.,
   budući da:

               (1)

               Uredbom Komisije (EZ) br. 1484/95 (3) utvrđuju se detaljna pravila za provedbu sustava dodatnih uvoznih carina i utvrđuju se reprezentativne cijene u sektorima mesa peradi i jaja i za albumin iz jaja.

               (2)

               Redovito praćenje podataka koji se koriste za utvrđivanje reprezentativnih cijena za proizvode u sektorima mesa peradi i jaja i za albumin iz jaja pokazuje da bi trebalo izmijeniti reprezentativne uvozne cijene za određene proizvode kako bi se u obzir uzele razlike u cijenama s obzirom na podrijetlo.

               (3)

               Uredbu (EZ) br. 1484/95 bi stoga trebalo na odgovarajući način izmijeniti.

               (4)

               Imajući u vidu potrebu da se ova mjera počne primjenjivati što je ranije moguće nakon što ažurirani podaci postanu dostupni, ova bi Uredba trebala stupiti na snagu na dan objave.

               (5)

               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom određenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 2013.

            Za Komisiju U ime predsjednika

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 181, 14.7.2009., str. 8.

      (3)  SL L 145, 29.6.1995., str. 47.
   PRILOG

         „PRILOG I.

                     Oznaka KN

                     Opis robe

                     Reprezentativna cijena
                     (u EUR/100 kg)

                     Jamstvo iz članka 3. stavka 3.
                     (u EUR/100 kg)

                     Porijeklo (1)

                     0207 12 10

                     Kokoši vrste Gallus domesticus, u komadu, predstavljene kao ‚70 % piletina’, smrznute

                     148,8

                     0

                     AR

                     0207 12 90

                     Kokoši vrste Gallus domesticus, u komadu, predstavljene kao ‚65 % piletina’, smrznute

                     155,1

                     0

                     AR

                     164,0

                     0

                     BR

                     0207 14 10

                     Kokoši vrste Gallus domesticus, odresci bez kosti, smrznuti

                     270,8

                     9

                     AR

                     238,6

                     18

                     BR

                     309,7

                     0

                     CL

                     245,5

                     16

                     TH

                     0207 27 10

                     Puretina, odresci bez kosti, smrznuti

                     313,3

                     0

                     BR

                     254,3

                     13

                     CL

                     0408 11 80

                     Žutanjci

                     490,3

                     0

                     AR

                     0408 91 80

                     Jaja bez ljuske, sušena

                     498,7

                     0

                     AR

                     1602 32 11

                     Pripravci od nekuhanih kokoši vrste Gallus domesticus

                     300,2

                     0

                     BR

      (1)  Nomenklatura država utvrđena u Uredbi Komisije (EZ) br. 1833/2006 (SL L 354, 14.12.2006., str. 19.). Oznaka ‚ZZ’ znači ‚drugog podrijetla’.”


title: Provedbena uredba Komisije (EU) br. 941/2013 оd 1. listopada 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               2.10.2013

               HR

               Službeni list Europske unije

               L 260/3

         PROVEDBENA UREDBA KOMISIJE (EU) br. 941/2013
   оd 1. listopada 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. listopada 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MK

                  56,9

                  ZZ

                  56,9

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  134,4

                  ZZ

                  134,4

                  0805 50 10

                  AR

                  102,2

                  CL

                  140,6

                  IL

                  107,9

                  TR

                  91,6

                  UY

                  127,6

                  ZA

                  114,8

                  ZZ

                  114,1

                  0806 10 10

                  BR

                  255,6

                  TR

                  152,7

                  ZZ

                  204,2

                  0808 10 80

                  AR

                  236,3

                  BA

                  76,8

                  CL

                  134,9

                  NZ

                  131,2

                  US

                  160,2

                  ZA

                  136,8

                  ZZ

                  146,0

                  0808 30 90

                  AR

                  199,7

                  CL

                  198,9

                  CN

                  86,3

                  TR

                  132,8

                  ZA

                  165,1

                  ZZ

                  156,6

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1381 оd 25. srpnja 2017. o produljenju odobrenja brodifakuma kao aktivne tvari za uporabu u biocidnim proizvodima vrste 14 (Tekst značajan za EGP. )

text:
               26.7.2017

               HR

               Službeni list Europske unije

               L 194/39

         PROVEDBENA UREDBA KOMISIJE (EU) 2017/1381
   оd 25. srpnja 2017.
   o produljenju odobrenja brodifakuma kao aktivne tvari za uporabu u biocidnim proizvodima vrste 14
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 4. točku (a),
   budući da:

               (1)

               Aktivna tvar brodifakum odobrena je za uporabu u biocidnim proizvodima vrste 14 kao rodenticid u skladu s Uredbom (EU) br. 528/2012.

               (2)

               U skladu s člankom 13. stavkom 1. Uredbe (EU) br. 528/2012 Europskoj agenciji za kemikalije (dalje u tekstu: „Agencija”) podnesena su dva zahtjeva za produljenje odobrenja te aktivne tvari. Te su zahtjeve u ulozi nadležnih ocjenjivačkih tijela ocijenili nizozemsko i talijansko nadležno tijelo.

               (3)

               Nizozemsko nadležno ocjenjivačko tijelo 26. ožujka 2016. Agenciji je dostavilo preporuku o produljenju odobrenja brodifakuma, a njome je obuhvaćen i zahtjev koji je ocijenilo talijansko nadležno tijelo.

               (4)

               Mišljenje Agencije sastavio je njezin Odbor za biocidne proizvode (2)16. lipnja 2016. uzimajući u obzir zaključke nadležnog ocjenjivačkog tijela.

               (5)

               U tom je mišljenju utvrđeno da brodifakum ispunjuje kriterije iz Uredbe (EZ) br. 1272/2008 Europskog parlamenta i Vijeća (3) za razvrstavanje kao reproduktivno toksična tvar kategorije 1.A. Osim toga, predmetna tvar ispunjuje kriterije iz Uredbe (EZ) br. 1907/2006 Europskog parlamenta i Vijeća (4) za vrlo postojane, bioakumulativne i toksične tvari. Brodifakum stoga ispunjuje kriterije za isključivanje iz članka 5. stavka 1. točka (c) i (e) Uredbe (EU) br. 528/2012.

               (6)

               Osim toga, uporaba proizvoda koji sadržavaju brodifakum izaziva zabrinutost u pogledu primarnog i sekundarnog trovanja, čak i ako se primjenjuju restriktivne mjere upravljanja rizikom, te stoga brodifakum ispunjuje i kriterij za potencijalne tvari za zamjenu u skladu s člankom 10. stavkom 1. točkom (e) Uredbe (EU) br. 528/2012.

               (7)

               U skladu s člankom 12. Uredbe (EU) br. 528/2012 odobrenja aktivnih tvari koje ispunjuju kriterije za isključivanje mogu se produljiti samo ako je i dalje ispunjen barem jedan od uvjeta za odstupanje iz članka 5. stavka 2. te uredbe.

               (8)

               U skladu s člankom 10. stavkom 3. Uredbe (EU) br. 528/2012 Agencija je organizirala javno savjetovanje radi prikupljanja relevantnih informacija o brodifakumu, uključujući informacije o dostupnim zamjenama.

               (9)

               Osim toga, Komisija je provela posebno javno savjetovanje radi prikupljanja informacija o tome jesu li ispunjeni uvjeti za odstupanje iz članka 5. stavka 2. Uredbe (EU) br. 528/2012. Komisija je objavila doprinose prikupljene u okviru tog savjetovanja.

               (10)

               U okviru Stalnog odbora za biocidne proizvode s državama članicama raspravljalo se o doprinosima prikupljenima u okviru tih javnih savjetovanja i informacijama o dostupnosti alternativnih tvari za antikoagulantne rodenticide navedenih u Prilogu 1. Izvješću Komisije o mjerama za smanjenje rizika za antikoagulantne rodenticide (5).

               (11)

               Glodavci mogu prenositi patogene organizme koji uzrokuju mnoge zoonoze, koje mogu biti vrlo opasne za zdravlje ljudi ili životinja. Nekemijske metode kontrole ili prevencije za nadzor nad glodavcima, kao što su mehaničke i električne zamke odnosno zamke s ljepilom, možda nisu dovoljno učinkovite i mogla bi se postaviti pitanja jesu li humane te uzrokuju li glodavcima nepotrebnu patnju. Alternativne aktivne tvari odobrene za uporabu kao rodenticidi možda nisu prikladne za sve kategorije korisnika odnosno učinkovite za sve vrste glodavaca. Budući da se djelotvorna kontrola glodavaca ne može svesti samo na nekemijske metode kontrole ili prevencije, smatra se da je uz te alternativne metode brodifakum neophodan za osiguravanje prikladne kontrole glodavaca. Zbog toga bi se brodifakum upotrebljavao za sprečavanje ili kontrolu ozbiljne opasnosti za zdravlje ljudi i životinja koju uzrokuju glodavci. Stoga je uvjet iz članka 5. stavka 2. točke (b) Uredbe (EU) br. 528/2012 ispunjen.

               (12)

               Za kontrolu glodavaca trenutačno se u velikoj mjeri upotrebljavaju antikoagulantni rodenticidi i njihovo neodobrenje moglo bi uzrokovati nedovoljnu kontrolu glodavaca. To bi moglo imati ozbiljne negativne posljedice za zdravlje ljudi i životinja te za okoliš, a moglo bi utjecati i na percepciju javnosti u pogledu sigurnosti ljudi kad je riječ o izloženosti glodavcima te u pogledu sigurnosti niza gospodarskih aktivnosti kojima bi glodavci mogli štetiti, što bi moglo dovesti do gospodarskih i društvenih posljedica. S druge strane, rizici za zdravlje ljudi i životinja te za okoliš koji su posljedica uporabe proizvoda koji sadržavaju brodifakum mogu se ublažiti ako se ti proizvodi upotrebljavaju u skladu s određenim specifikacijama i uvjetima. Zbog toga bi neodobrenje brodifakuma kao aktivne tvari imalo nerazmjeran negativan učinak na društvo u odnosu na rizike koji su posljedica uporabe te tvari. Stoga je i uvjet iz članka 5. stavka 2. točke (c) Uredbe (EU) br. 528/2012 ispunjen.

               (13)

               Stoga je primjereno produljiti odobrenje brodifakuma za uporabu u biocidnim proizvodima vrste 14, podložno određenim specifikacijama i uvjetima.

               (14)

               Brodifakum je potencijalna tvar za zamjenu u skladu s člankom 10. stavkom 1. točkama (a) i (e) Uredbe (EU) br. 528/2012 te bi se stoga trebalo primjenjivati razdoblje produljenja utvrđeno u članku 10. stavku 4. te uredbe.

               (15)

               Budući da je razmatranje zahtjevā za produljenje odobrenja flokumafena, brodifakuma i varfarina za uporabu u biocidnim proizvodima vrste 14 dovršeno, Provedbena odluka Komisije (EU) 2016/135 (6) stavlja se izvan snage Provedbenom uredbom (EU) 2017/1376 (7).

               (16)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Odobrenje brodifakuma kao aktivne tvari za uporabu u biocidnim proizvodima vrste 14 produljuje se, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2017.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      (4)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

      (5)  Mjere za smanjenje rizika za antikoagulantne rodenticide – završno izvješće (Risk mitigation measures for anticoagulant rodenticides – Final Report). Europska komisija (2014.), Bruxelles, Belgija. 100 str. ISBN 978-92-79-44992-5.

      (6)  Provedbena odluka Komisije (EU) 2016/135 оd 29. siječnja 2016. o odgodi isteka odobrenja flokumafena, brodifakuma i varfarina za uporabu u biocidnim proizvodima za vrstu proizvoda 14 (SL L 25, 2.2.2016., str. 65.).

      (7)  Provedbena uredba Komisije (EU) 2017/1376 оd 25. srpnja 2017. o produljenju odobrenja varfarina kao aktivne tvari za uporabu u biocidnim proizvodima vrste 14 (vidjeti stranicu 9. ovog Službenog lista).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum isteka odobrenja

                  Vrsta proizvoda

                  Posebne odredbe

                  Brodifakum

                  Kemijski naziv prema IUPAC-u:
                  3-[(1RS,3RS;1RS,3SR)-3-(4′-brombifenil-4-il)-1,2,3,4-tetrahidro-1-naftil]-4-hidroksikumarin
                  EZ br.: 259-980-5
                  CAS br.: 56073-10-0

                  950 g/kg

                  30. lipnja 2024.

                  14

                  Brodifakum se smatra potencijalnom tvari za zamjenu u skladu s člankom 10. stavkom 1. točkama (a) i (e) Uredbe (EU) br. 528/2012.
                  Odobrenja za biocidne proizvode podliježu sljedećim općim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije. Osim toga, u skladu s točkom 10. Priloga VI. Uredbi (EU) br. 528/2012, pri ocjeni proizvoda potrebno je ocijeniti i mogu li se zadovoljiti uvjeti iz članka 5. stavka 2. Uredbe (EU) br. 528/2012.

                              2.

                              Proizvodi se odobravaju za uporabu u državama članicama samo ako je ispunjen barem jedan od uvjeta iz članka 5. stavka 2. Uredbe (EU) br. 528/2012.

                              3.

                              Nominalna koncentracija brodifakuma u proizvodima ne smije biti veća od 50 mg/kg.

                              4.

                              Proizvodi moraju sadržavati agens koji uzrokuje averziju i boju.

                              5.

                              Proizvodi se ne smiju odobriti u obliku rasutog mamca.

                              6.

                              Proizvodi u obliku kontaktnih formulacija, osim rasutog mamca, odobravaju se samo uz uvjet da ih upotrebljavaju osposobljeni profesionalni korisnici u zatvorenom prostoru na mjestima koja nisu dostupna djeci i neciljnim životinjama.

                              7.

                              Odobravaju se samo proizvodi koji su spremni za uporabu.

                              8.

                              Primarna i sekundarna izloženost ljudi, neciljnih životinja i okoliša smanjuju se na najmanju moguću razinu predviđanjem i primjenom svih primjerenih i dostupnih mjera za ublažavanje rizika. Među njima su, na primjer, ograničavanje uporabe na profesionalne korisnike ili osposobljene profesionalne korisnike ako je to moguće te utvrđivanje dodatnih posebnih uvjeta po kategoriji korisnika.

                              9.

                              Mrtva tijela i nepojedeni mamci moraju se zbrinuti u skladu s lokalnim uvjetima. Metoda zbrinjavanja mora se jasno opisati u sažetku opisa svojstava proizvoda za nacionalno odobrenje i mora se navesti na oznaci proizvoda.

                        Na odobrenja za biocidne proizvode koje upotrebljava javnost uz opće uvjete primjenjuju se i sljedeći uvjeti:

                              1.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              2.

                              Proizvodi se isporučuju samo s najvećom količinom mamca po pakiranju kako slijedi:

                                          (a)

                                          za proizvode isključivo protiv miševa:

                                                      i.

                                                      za mamce u obliku zrna, peleta ili paste: 50 g;

                                                      ii.

                                                      za mamce u obliku parafinskih blokova: 100 g;

                                          (b)

                                          za proizvode isključivo protiv štakora ili protiv miševa i štakora:

                                                      i.

                                                      za mamce u obliku zrna, peleta ili paste: 150 g;

                                                      ii.

                                                      za mamce u obliku parafinskih blokova: 300 g.

                              3.

                              Proizvodi protiv vrsta Rattus norvegicus i Rattus rattus odobravaju se samo za uporabu u zatvorenom prostoru ili u zgradama i oko njih.

                              4.

                              Proizvodi protiv vrste Mus musculus odobravaju se samo za uporabu u zatvorenom prostoru.

                              5.

                              Proizvodi se ne smiju odobriti za uporabu u trajnom izlaganju mamaca ili izlaganju mamaca u fazama.

                              6.

                              Osobe koje stavljaju proizvode na tržište dužne su osigurati da oni budu popraćeni informacijama o općenitim rizicima povezanima s antikoagulantnim rodenticidima, o mjerama kojima se njihova uporaba ograničava na najmanju moguću razinu te o prikladnim preventivnim radnjama koje treba poduzeti.

                              7.

                              Proizvodi u obliku formulacija mamca u rasutom stanju, kao što su zrna ili peleti, odobravaju se samo u formulacijama koje se isporučuju u vrećicama ili drugim vrstama pakiranja kako bi se smanjila izloženost ljudi i okoliša.

                        Na odobrenja za biocidne proizvode koje upotrebljavaju profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se ne smiju odobriti za uporabu u kanalizacijama, na otvorenom prostoru ili na odlagalištima otpada.

                              2.

                              Proizvodi se ne smiju odobriti za uporabu u trajnom izlaganju mamaca ili izlaganju mamaca u fazama.

                              3.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              4.

                              Osobe koje stavljaju na tržište proizvode za profesionalne korisnike dužne su osigurati da ti proizvodi ne budu dostupni javnosti.

                        Na odobrenja za biocidne proizvode koje upotrebljavaju osposobljeni profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se smiju odobriti za uporabu u kanalizacijama, na otvorenom prostoru ili na odlagalištima otpada.

                              2.

                              Proizvodi se smiju odobriti za uporabu u zatvorenim i zaštićenim mjestima za mamce samo ako se njima osigurava jednaka razina zaštite za neciljne vrste i ljude kao što se osigurava kutijama s mamcima zaštićenima od neovlaštenog pristupa.

                              3.

                              Proizvodi se smiju odobriti za uporabu u izlaganju mamaca u fazama.

                              4.

                              Proizvodi se ne smiju odobriti za uporabu u trajnom izlaganju mamaca.

                              5.

                              Osobe koje stavljaju na tržište proizvode za osposobljene profesionalne korisnike dužne su osigurati da ti proizvodi budu dostupni isključivo osposobljenim profesionalnim korisnicima.

         (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) 2015/1297 оd 28. srpnja 2015. o upisu naziva u registar zajamčeno tradicionalnih specijaliteta (Traditional Bramley Apple Pie Filling (ZTS))

text:
               29.7.2015

               HR

               Službeni list Europske unije

               L 199/21

         PROVEDBENA UREDBA KOMISIJE (EU) 2015/1297
   оd 28. srpnja 2015.
   o upisu naziva u registar zajamčeno tradicionalnih specijaliteta (Traditional Bramley Apple Pie Filling (ZTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (b) Uredbe (EU) br. 1151/2012, zahtjev Ujedinjene Kraljevine za upis naziva „Traditional Bramley Apple Pie Filling” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Traditional Bramley Apple Pie Filling” potrebno je upisati u registar,

         DONIJELA JE OVU UREDBU:
   Članak 1.
   Naziv „Traditional Bramley Apple Pie Filling” (ZTS) upisuje se u registar.
   Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. srpnja 2015.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL C 80, 7.3.2015., str. 27.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/908 оd 11. svibnja 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Picodon (ZOI))

text:
               30.5.2017

               HR

               Službeni list Europske unije

               L 139/23

         PROVEDBENA UREDBA KOMISIJE (EU) 2017/908
   оd 11. svibnja 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Picodon (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Picodon”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom Komisije (EZ) br. 1143/2009 (3).

               (2)

               Dopisom od 11. ožujka 2016. francuska su tijela obavijestila Komisiju da je na temelju članka 15. stavka 4. Uredbe (EU) br. 1151/2012 za dva gospodarska subjekta sa sjedištem na njihovu području koji ispunjavaju uvjete iz tog članka odobreno prijelazno razdoblje sa završetkom 31. prosinca 2016. u skladu s Odlukom od 17. veljače 2016. o zaštićenoj oznaci izvornosti „Picodon” objavljenom 26. veljače 2016. u Službenom listu Francuske Republike. Tijekom nacionalnog postupka prigovora dva su gospodarska subjekta podnijela prigovor u pogledu obvezne uporabe sirovog mlijeka u proizvodnji sira „Picodon” u kojem navode da se nisu u mogućnosti odmah uskladiti s tom odredbom i da im je potrebna odgoda za prilagodbu proizvodnog postrojenja. Ti gospodarski subjekti, koji su najmanje pet godina prije podnošenja zahtjeva kontinuirano zakonito stavljali na tržište sir „Picodon”, ispunjuju uvjete iz članka 15. stavka 4. Uredbe (EU) br. 1151/2012. Stoga im je u tom kontekstu odobreno prijelazno razdoblje sa završetkom 31. prosinca 2016. Riječ je o sljedećim gospodarskim subjektima: Fromagerie du Vivarais, Les Pélissons, 07570 Désaignes; Eurial, Rue Henri Barbusse, 26400 Crest.

               (3)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (4)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Picodon” (ZOI).
   Članak 2.
   Zaštita dodijeljena na temelju članka 1. odnosi se na prijelazno razdoblje koje je na temelju Odluke od 17. veljače 2016. o zaštićenoj oznaci izvornosti „Picodon” objavljene 26. veljače 2016. u Službenom listu Francuske Republike u skladu s člankom 15. stavkom 4. Uredbe (EU) br. 1151/2012 Francuska odobrila gospodarskim subjektima koji ispunjuju uvjete iz tog članka.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. svibnja 2017.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

      (3)  Uredba Komisije (EZ) br. 1143/2009 od 26. studenoga 2009. o odobrenju izmjena specifikacije koje nisu manje za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Picodon de l'Ardèche ou Picodon de la Drôme (ZOI)) (SL L 312, 27.11.2009., str. 14.)

      (4)  SL C 25, 25.1.2017., str. 5.